CELEX: 62012FN0032
Language: sk
Date: 2012-03-07 00:00:00
Title: Vec F-32/12: Žaloba podaná 7. marca 2012 — ZZ/Komisia

12.5.2012   
            
            
               SK
            
            
               Úradný vestník Európskej únie
            
            
               C 138/36
            
         Žaloba podaná 7. marca 2012 — ZZ/Komisia
   (Vec F-32/12)
   2012/C 138/86
   Jazyk konania: taliančina
   
      Účastníci konania
   
   
      Žalobca: ZZ (v zastúpení: G. Cipressa, advokát)
   
      Žalovaná: Európska komisia
   
      Predmet a opis sporu
   
   Zrušenie implicitného rozhodnutia Komisie nenahradiť štvrtinu trov konania žalobcu v rámci veci F-56/09, Marcuccio/Komisia, na náhradu ktorých bola žalovaná zaviazaná rozsudkom z 9. júna 2011
   
      Návrhy žalobcu
   
   
               —
            
            
               zrušiť rozhodnutie Európskej komisie alebo prinajmenšom jej pripísateľné, ktoré zamieta bez ohľadu na formu tohto zamietnutia a na to, či je úplné alebo čiastočné, návrhy žalobcu formulované v žiadosti zo 4. januára 2011,
            
         
               —
            
            
               v nevyhnutnom rozsahu zrušiť rozhodnutie bez ohľadu na jeho formu, ktoré zamieta sťažnosť žalobcu z 20. júla 2011 podanú proti rozhodnutiu o zamietnutí žiadosti zo 4. januára 2011,
            
         
               —
            
            
               v nevyhnutnom rozsahu konštatovať, že Komisia tým, že sa najmä nevyjadrila k žiadosti zo 4. januára 2011, nezákonne opomenula vykonať rozhodnutie Všeobecného súdu z 9. júna 2010 vo veci F-56/09, Marcuccio/Komisia, a najmä bod 4) jeho výroku,
            
         
               —
            
            
               zaviazať Komisiu na zaplatenie sumy3 174,87 eura, ktorá bude žalobcovi vytvárať, ak, a v rozsahu, v akom mu nebude zaplatená, úroky vo výške 10 % ročne s ročnou kapitalizáciou odo dňa nasledujúceho po podaní tejto žaloby až do dňa úplného zaplatenia tejto sumy,
            
         
               —
            
            
               zaviazať Komisiu, aby žalobcovi zaplatila sumu 10 eur denne za každý deň, po skončení ktorého odo dňa nasledujúceho po podaní tejto žaloby a bez časového obmedzenia bude pretrvávať nesplnenie povinnosti zaplatiť mu sumu 3 174,87 eura alebo prinajmenšom bude trvať nevyjadrenie sa k žiadosti zo 4. januára 2011, sumu 10 eur, ktorú treba zaplatiť od tohto dňa a ktorá bude žalobcovi vytvárať, ak a v rozsahu, v akom mu nebude zaplatená, úroky vo výške 10 % ročne s ročnou kapitalizáciou odo dňa nasledujúceho po dni, keď mala byť vyššie uvedená suma zaplatená, až do dňa úplného zaplatenia tejto sumy,
            
         
               —
            
            
               zaviazať Komisiu na náhradu trov konania.